Mutter

„Mutter“ (liet. motina) – trečiasis studijinis Neue Deutsche Härte vokiečių grupės Rammstein albumas, išleistas 2001 m. balandžio 2 d. Šešios albume įrašytos dainos buvo išleistos kaip singlai.  Albumo viršelyje yra pavaizduotas miręs vaisius, dėl kurio grupė susilaukė daug kritikos iš bulvarinės žiniasklaidos bei katalikų bažnyčios. Albumas buvo išleistas CD, LP ir MC formatais.

Albumas susilaukė didelės sėkmės Europoje ir pasiekė antrąją vietą Europos TOP 100 albumų reitinge. 2022 m. duomenimis, visame pasaulyje parduota apie 2 milijonai albumo kopijų.

Albumo įrašymo istorija 
Praėjus dviems metams po albumo „Sehnsucht” išleidimo Rammstein išsinuomavo Veimaro namus (vok. Haus Weimar) prie Baltijos jūros ir pradėjo ruoštis naujojo albumo įrašymui. Grupė pradėjo įrašinėti albumą 2000 m. gegužės mėnesį Studio Miraval Pietų Prancūzijoje. Per 2000-ųjų metų Kalėdas, Rammstein tinklapyje buvo patalpinta daina pavadinimu „Links 2-3-4”, kurią grupės gerbėjai galėjo įsigyti ir atsisiųsti MP3 formatu. 2001 m. sausio 29 d. įvyko muzikinio klipo „Sonne” premjera per MTV ir VIVA televizijos kanalus.

Dainų sąrašas 
Visos dainos buvo parašytos Rammstein grupės narių.

Šios dainos buvo standartinėje albumo versijoje, todėl dainos gali skirtis nuo kitų albumo versijų.

Limited Tour versija turėjo tokį patį albumo viršelį, tačiau jo spalva buvo raudona. Albume buvo antras diskas, kuriame yra 4 dainos iš albumo, kurios buvo įrašytos koncerto metu.

Singlai 

 Sonne (Išleistas: 2001 m. vasario 12 d.)
 Links 2 3 4 (Išleistas: 2001 m. gegužės 14 d.)
 Ich will (Išleistas: 2001 m. rugsėjo 10 d.)
 Mutter (Išleistas: 2002 m. kovo 25 d.)
 Feuer frei! (Išleistas: 2002 m. spalio 14 d.)
 Mein Herz brennt (Išleistas: 2012 m. gruodžio 7 d.)

Kūrybinė grupė 

 Till Lindemann – vokalas
 Richard Kruspe – pagrindinė gitara
 Paul Landers – ritmo gitara
 Christian Lorenz – klavišiniai
 Oliver Riedel – bosinė gitara
 Christoph Schneider – būgnai

 Bobo – pritariantis vokalas (11 daina)
 Khira Li Lindemann – vokalas (7 daina)
 Olsen Involtini – styginiai (1, 6 ir 11 daina)
 Deutsches Filmorchester Babelsberg – orkestras
 Ulf Kruckenberg – inžinierius
 Dirk Rudolph – albumo įpakavimo dizaineris
 Daniel & Geo Fuchs – nuotraukos

Pasiekimai

Išnašos 

2001 albumai